
VENDIM

Nr. 401, datë 19.6.2019
PËR KALIMIN NË PËRGJEGJËSI ADMINISTRIMI, NGA MINISTRIA E SHËNDETËSISË DHE MBROJTJES SOCIALE TE MINISTRIA E FINANCAVE DHE EKONOMISË, PËR INSTITUTIN E SIGURIMEVE SHOQËRORE, TË PASURISË SË PALUAJTSHME SHTETËRORE NR. 10/46, ISH-MATERNITETI SARANDË, NË ZONËN KADASTRALE 8641
Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Kalimin në përgjegjësi administrimi, nga Ministria e Shëndetësisë dhe Mbrojtjes Sociale te Ministria e Financave dhe Ekonomisë, për Institutin e Sigurimeve Shoqërore, të pasurisë shtetërore me nr. 10/46, ish-Materniteti Sarandë, me sipërfaqe 1842.26 m², në zonën kadastrale 8641, sipas të dhënave të pasurisë dhe planimetrisë, që i bashkëlidhen këtij vendimi dhe janë pjesë përbërëse e tij, për t’u përdorur si mjedise pune për ushtrimin e veprimtarisë së Institutit të Sigurimeve Shoqërore.

2. Prona e përcaktuar në pikën 1, të këtij vendimi, të hiqet nga lista e inventarit të pronave të paluajtshme të Ministrisë së Shëndetësisë dhe Mbrojtjes Sociale.

3. Ministria e Financave dhe Ekonomisë dhe Instituti i Sigurimeve Shoqërore  nuk mund ta tjetërsojnë apo t’ua japin në përdorim të tretëve pronën e përcaktuar në pikën 1, të këtij vendimi.

4. Ngarkohen Ministria e Shëndetësisë dhe Mbrojtjes Sociale, Ministria e Financave dhe Ekonomisë, Instituti i Sigurimeve Shoqërore dhe drejtori i Përgjithshëm i Agjencisë Shtetërore të Kadastrës për zbatimin e këtij vendimi. 

Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR

Erion Braçe

